Rolf Magelssen

Rolf Magelssen (født 23. juli 1883 i Krødsherad, død 9. juli 1967) var en norsk forretningsmann og politiker (H). Han var ordfører i tidligere Aker kommune fra 9. mai til 11. september 1945.

Magelsen tok studenteksamen i 1901 og ble cand.mag. i 1907. Han arbeidet som aktuar og senere direktør i forsikringsselskapene Idun, Fram, Norske Folk og Brage. Han var også medlem og formann i Forsikringsforeningens styre, og denne foreningens Diskusjonsklubb.

Magelsen var medlem i Aker herredsstyre 1929-1937 og 1946-1947, og var viseordfører 1932-1934. Han ble oppnevnt til ordfører like etter andre verdenskrigs slutt i 1945, og satt frem til herredsstyret kunne tre sammen igjen på høsten. Magelsen fratrådte den 12. september, og ble etterfulgt av Halvdan Eyvind Stokke.

Referanser 

Ordførere i Aker
Høyre-ordførere i Akershus
Personer fra Krødsherad kommune
Fødsler i 1883
Dødsfall i 1967